Úradný vestník L 283 , 31/10/2003 S. 0078 - 0080



Rozhodnutie Komisie z 30. októbra 2003, ktoré schvaľuje určité spracovateľské úpravy, aby sa zabránilo šíreniu patogénnych mikroorganizmov v dvojchlopňových mäkkýšoch a morských ulitníkoch (uvedené ako dokument číslo C(2003) 3984) (Text s významom pre EHP) (2003/774/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 stanovujúcu zdravotné podmienky na výrobu a umiestňovanie rybacích výrobkov na trhu [1], naposledy zmenenú a doplnenú nariadením (ES) č. 806/2003 [2], najmä na jej kapitolu IV bod IV ods. 2, keďže: (1) Rozhodnutie Komisie 93/25/EHS z 11. decembra 1992, ktoré schvaľuje určité spracovateľské úpravy, aby sa zabránilo šíreniu patogénnych mikroorganizmov v dvojchlopňových mäkkýšoch a morských ulitníkoch [3], bolo podstatným spôsobom zmenené a doplnené [4]. V záujme jasnosti a racionálnosti by sa malo rozhodnutie 93/25/EHS kodifikovať. (2) Dvojchlopňové mäkkýše a morské ulitníky lovené v oblastiach uvedených v kapitole I ods. 1 písm. b) a c) prílohy k smernici Rady 91/492/EHS z 15. júla 1991 stanovujúcej zdravotné pravidlá upravujúce produkciu a umiestňovanie na trh živých dvojchlopňových mäkkýšov [5], naposledy zmenenej a doplnenej nariadením (ES) č. 806/2003, predstavujú možné riziko pre spotrebiteľov, ak neprejdú náležitou úpravou. (3) Španielsko, Spojené kráľovstvo a Holandsko navrhli spracovateľské úpravy, aby sa zabránilo šíreniu patogénnych mikroorganizmov v dvojchlopňových mäkkýšoch a morských ulitníkoch. (4) Sú to úpravy dostatočné na to, aby sa zabezpečila produkcia zdravých výrobkov, takže ich nie je potrebné predtým čistiť ani odstrániť povrch. (5) Opatrenia uvedené v tomto rozhodnutí Komisie sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Úpravy uvedené v prílohe I k tomuto rozhodnutiu určené na to, aby sa zabránilo šíreniu mikroorganizmov v dvojchlopňových mäkkýšoch a morských ulitníkoch, ktoré boli ulovené v oblastiach uvádzaných v kapitole I ods. 1 písm. b) a c) prílohy k smernici 91/492/EHS a neboli pred umiestnením na trh čistené ani z nich nebol odstraňovaný povrch, sa týmto schvaľujú. Článok 2 Rozhodnutie 93/25/EHS sa ruší. Odkazy na zrušené rozhodnutie sa považujú za odkazy na toto rozhodnutie a vykladajú sa v súlade s korelačnou tabuľkou uvedenou v prílohe III. Článok 3 Toto rozhodnutie je adresované členským štátom. V Bruseli 30. októbra 2003 Za Komisiu David Byrne Člen komisie [1] Ú. v. ES L 268, 24.9.1991, s. 15. [2] Ú. v. EÚ L 122, 16.5.2003, s. 1. [3] Ú. v. ES L 16, 25.1.1993, s. 22. [4] Pozri prílohu II k rozhodnutiu 2003/774/ES. [5] Ú. v. ES L 268, 24.9.1991, s. 1. -------------------------------------------------- PRÍLOHA I SPRACOVATEĽSKÉ ÚPRAVY A. Sterilizácia Dvojchlopňové mäkkýše a morské ulitníky možno sterilizovať v hermeticky uzavretých nádobách, čo vyhovuje požiadavkám kapitoly IV ods. 4 prílohy k smernici 91/493/EHS. B. Ďalšie tepelné úpravy Dvojchlopňové mäkkýše a morské ulitníky, ak sú nezmrazené a v ulitách, možno spracovať niektorým z nasledujúcich postupov: 1. ponoriť ich do vriacej vody na tak dlho, aby vnútorná teplota mäsa mäkkýšov vzrástla na nie menej než 90 °C a udržať túto minimálnu teplotu minimálne 90 sekúnd; 2. variť ich od troch do piatich minút v uzavretom priestore, v ktorom sa teplota pohybuje medzi 120 a 160 °C a tlak je tam medzi 2 až 5 kg/cm2, potom ich zbaviť ulity a mäso zmraziť na základnú teplotu – 20 °C; 3. pariť ich pod tlakom v uzavretom priestore, aby boli splnené požiadavky na čas varenia a vnútornú teplotu mäsa mäkkýšov uvedené v bode 1 a aby bolo v tomto uzavretom priestore zabezpečené rovnomerné rozloženie tepla overenou metodológiou v rámci vlastného kontrolného programu. -------------------------------------------------- PRÍLOHA II Zrušené rozhodnutie spolu s tým, ktoré ho mení a dopĺňa Rozhodnutie 93/25/EHS | (Ú. v. ES L 16, 25.1.1993, s. 22) | Rozhodnutie 97/275/ES | (Ú. v. ES L 108, 25.4.1997, s. 52) | -------------------------------------------------- PRÍLOHA III Korelačná tabuľka Rozhodnutie 93/25/EHS | Toto rozhodnutie | Článok 1 | Článok 1 | – | Článok 2 | Článok 2 | Článok 3 | Príloha | Príloha I | – | Príloha II | – | Príloha III | --------------------------------------------------